ᱡᱷᱟᱨᱠᱷᱚᱸᱰ ᱨᱮᱱᱟᱜ ᱦᱚᱲ ᱮᱱᱮᱡ ᱠᱚ

ᱡᱷᱟᱨᱠᱷᱚᱸᱰ ᱨᱮᱱᱟᱜ ᱦᱚᱲ ᱮᱱᱮᱡ ᱠᱚ ᱱᱚᱣᱟ ᱨᱮᱭᱟᱜ ᱠᱤᱥᱟᱹᱬ ᱞᱟᱠᱪᱟᱨ ᱟᱨ ᱥᱮᱨᱣᱟ ᱨᱮᱭᱟᱜ ᱩᱫᱩᱜ ᱥᱚᱫᱚᱨ ᱠᱟᱱᱟ᱾ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱟᱭᱢᱟ ᱞᱮᱠᱟᱱ ᱦᱚᱲ ᱮᱱᱮᱡ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱪᱟᱥ ᱨᱮᱭᱟᱜ ᱚᱠᱛᱚ, ᱯᱚᱨᱚᱵᱽ ᱟᱨ ᱥᱟᱶᱛᱟ ᱨᱮᱭᱟᱜ ᱥᱮᱞᱮᱫ ᱚᱠᱛᱮ ᱩᱫᱩᱜ ᱥᱚᱫᱚᱨ ᱦᱩᱭᱩᱜᱼᱟ᱾ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱠᱤᱪᱷᱩ ᱦᱚᱲ ᱮᱱᱮᱡ ᱟᱹᱫᱤᱵᱟᱹᱥᱤ ᱮᱱᱮᱡ ᱦᱩᱭᱩᱜ ᱠᱟᱱᱟ ᱫᱚᱝ, ᱞᱟᱜᱽᱬᱮ, ᱥᱚᱦᱨᱟᱭ, ᱡᱷᱩᱢᱟᱭᱤᱨ, ᱢᱟᱨᱫᱟᱱᱟ ᱡᱩᱢᱟᱭᱤᱨ, ᱡᱚᱱᱟᱱᱤ ᱡᱩᱢᱟᱭᱤᱨ, ᱰᱳᱢᱠᱟᱪ, ᱞᱟᱦᱟᱥᱩᱭᱟ, ᱡᱷᱩᱢᱛᱟ, ᱯᱷᱟᱜᱩᱭᱟ, ᱯᱮᱠᱟ, ᱥᱟᱣ, ᱯᱷᱤᱨᱠᱟᱞ ᱟᱨ ᱢᱩᱱᱫᱟᱨᱤ᱾ 

 ᱦᱚᱲ ᱮᱱᱮᱡ ᱨᱮᱭᱟᱜ ᱛᱟᱹᱞᱤᱠᱟ 

ᱠᱤᱪᱷᱩ ᱦᱚᱲ ᱮᱱᱮᱡ ᱫᱚ ᱱᱚᱣᱟ ᱞᱮᱠᱟᱛᱮ ᱢᱮᱱᱟᱜᱼᱟ:

 ᱡᱩᱢᱟᱭᱟᱨ 

ᱡᱩᱢᱟᱭᱟᱨ ᱦᱩᱭᱩᱜ ᱠᱟᱱᱟ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱦᱚᱲ ᱥᱮᱨᱮᱧ ᱠᱟᱱᱟ᱾ ᱱᱚᱣᱟ ᱫᱚ ᱪᱟᱥ ᱨᱮᱭᱟᱜ ᱚᱠᱛᱚ ᱟᱨ ᱯᱚᱨᱚᱵᱽ ᱨᱮ ᱥᱟᱯᱲᱟᱣ ᱦᱩᱭᱩᱜᱼᱟ᱾ ᱵᱮᱣᱦᱟᱨᱚᱜ ᱠᱟᱱ ᱥᱮᱨᱮᱧ ᱨᱮᱭᱟᱜ ᱡᱚᱱᱛᱨᱚ  ᱦᱩᱭᱩᱜ ᱠᱟᱱᱟ ᱢᱟᱱᱫᱲᱨ, ᱰᱷᱳᱞ,ᱱᱟᱜᱟᱨᱟ, ᱰᱷᱟᱠ,ᱛᱤᱨᱤᱭᱟᱹ ᱥᱮᱦᱟᱱᱟᱭ᱾

 ᱢᱟᱨᱫᱟᱱᱤ ᱡᱩᱢᱟᱭᱟᱨ 

ᱢᱟᱨᱫᱟᱱᱤ ᱡᱩᱢᱚᱨ ᱫᱚ ᱦᱩᱭᱩᱜ ᱠᱟᱱᱟ ᱠᱚᱲᱟ ᱠᱚ ᱫᱟᱨᱟᱭ ᱛᱮ ᱩᱫᱩᱜᱚᱜ ᱱᱟᱜᱽᱯᱩᱨᱤ ᱦᱚᱲ ᱮᱱᱮᱡ᱾ ᱠᱚᱲᱟ ᱠᱚ ᱜᱷᱩᱝᱨᱩ ᱦᱚᱨᱚᱜᱟ, ᱛᱟᱨᱣᱟᱨᱤ ᱠᱚ ᱥᱟᱵᱽ ᱠᱟᱜᱼᱟ ᱟᱨ ᱜᱩᱞᱟᱹᱴ ᱛᱮᱠᱚ ᱮᱱᱮᱡᱼᱟ᱾

 ᱡᱟᱱᱱᱤ ᱡᱩᱢᱟᱭᱟᱨ 
ᱡᱟᱱᱱᱤ ᱡᱩᱢᱟᱭᱟᱨ ᱫᱚ ᱦᱩᱭᱩᱜ ᱠᱟᱱᱟ ᱛᱤᱨᱞᱟᱹ ᱠᱚ ᱫᱟᱨᱟᱭ ᱛᱮ ᱩᱫᱩᱜᱚᱜ ᱱᱟᱜᱽᱯᱩᱨᱤ ᱦᱚᱲ ᱮᱱᱮᱡ᱾ᱱᱚᱶᱟ ᱮᱱᱮᱡ ᱨᱮ ᱛᱤᱨᱞᱟᱹ ᱠᱚᱣᱟᱜ ᱱᱟᱯᱟᱭ ᱢᱮᱱᱟᱜᱼᱟ ᱾ 

 ᱰᱳᱢᱠᱟᱪ 
ᱫᱳᱢᱠᱟᱪ ᱦᱩᱭᱩᱜ ᱠᱟᱱᱟ ᱡᱷᱟᱨᱠᱷᱚᱸᱰ ᱨᱮ ᱵᱟᱯᱞᱟ ᱚᱠᱛᱮ ᱩᱫᱩᱜ ᱟᱠᱟᱱ ᱢᱤᱫᱴᱟᱝ ᱦᱚᱲ ᱮᱱᱮᱡ᱾

 ᱯᱷᱟᱜᱩᱣᱟ  
ᱯᱷᱟᱜᱩᱣᱟ ᱦᱩᱭᱩᱜ ᱠᱟᱱᱟ ᱯᱷᱟᱜᱩᱣᱟ ᱯᱚᱨᱚᱵᱽ ᱚᱠᱛᱮ ᱠᱚᱲᱟ ᱟᱨ ᱛᱤᱨᱞᱟᱹ ᱵᱟᱱᱟᱨ ᱫᱟᱨᱟᱭ ᱛᱮ ᱩᱫᱩᱜ ᱟᱠᱟᱱ ᱢᱤᱫᱴᱟᱝ ᱦᱚᱲ ᱮᱱᱮᱡ᱾ ᱵᱮᱣᱦᱟᱨᱚᱜ ᱠᱟᱱ ᱥᱮᱨᱮᱧ ᱨᱮᱭᱟᱜ ᱡᱚᱱᱛᱨᱚ ᱠᱚ ᱦᱩᱭᱩᱜ ᱠᱟᱱᱟ ᱢᱚᱱᱫᱚᱨ, ᱫᱳᱞ ᱟᱨ ᱛᱤᱨᱤᱭᱟᱹ ᱾

 ᱯᱟᱭᱠᱤ 

ᱯᱟᱭᱠᱤ ᱦᱩᱭᱩᱜ ᱠᱟᱱᱟ ᱢᱤᱫᱴᱟᱝ ᱱᱟᱜᱽᱯᱩᱨᱤ ᱟᱠᱷᱲᱟ ᱟᱱᱟᱜ ᱞᱟᱹᱲᱦᱟᱹᱭ ᱮᱱᱮᱡ᱾ ᱱᱚᱣᱟ ᱫᱚ ᱠᱚᱲᱟ ᱠᱚ ᱫᱟᱨᱟᱭ ᱛᱮ ᱠᱚᱨᱟᱣ ᱦᱩᱭᱩᱜᱼᱟ᱾ ᱠᱚᱲᱟ ᱠᱚ ᱜᱷᱩᱝᱜᱨᱩ ᱠᱚ ᱦᱚᱨᱚᱜᱼᱟ, ᱛᱟᱨᱣᱟᱨᱤ ᱟᱨ ᱰᱷᱟᱞ ᱤᱫᱤ ᱠᱟᱛᱮ ᱠᱚ ᱮᱱᱮᱡᱼᱟ᱾ ᱵᱮᱣᱦᱟᱨᱚᱜ ᱠᱟᱱ ᱥᱮᱨᱮᱧ ᱨᱮᱭᱟᱜ ᱡᱚᱱᱛᱨᱚ ᱠᱚ ᱦᱩᱭᱩᱜ ᱠᱟᱱᱟ ᱱᱟᱜᱟᱨᱟ, ᱫᱟᱠ ᱟᱨ ᱥᱮᱦᱱᱟᱭ ᱾

 ᱪᱷᱳᱣ ᱮᱱᱮᱡ 
ᱪᱷᱳᱣ ᱮᱱᱮᱡ ᱦᱩᱭᱩᱜ ᱠᱟᱱᱟ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱦᱚᱱᱚᱛ ᱠᱚ ᱨᱮ ᱧᱟᱢᱚᱜ ᱢᱤᱫᱴᱟᱝ ᱟᱹᱫᱤᱵᱟᱹᱥᱤ ᱟᱨ ᱦᱚᱲ ᱥᱮᱨᱣᱟ ᱟᱱᱟᱜ ᱵᱷᱟᱨᱚᱛ ᱨᱮᱭᱟᱜ ᱢᱤᱫ ᱪᱟᱸᱜᱟᱼᱠᱞᱟᱥᱤᱠᱟᱞ ᱮᱱᱮᱡ᱾

 ᱯᱷᱤᱨᱠᱟᱞ ᱮᱱᱮᱡ 
ᱯᱷᱤᱨᱠᱟᱞ ᱦᱩᱭᱩᱜ ᱠᱟᱱᱟ ᱵᱷᱩᱢᱤᱡᱽ ᱟᱹᱫᱤᱵᱟᱹᱥᱤ ᱠᱚᱣᱟᱜ ᱢᱤᱫᱴᱟᱝ ᱞᱟᱹᱲᱦᱟᱹᱭ ᱠᱟᱹᱨᱤ ᱦᱚᱲ ᱮᱱᱮᱡ᱾ ᱯᱷᱤᱨᱠᱟᱞ ᱨᱮᱭᱟᱜ ᱢᱩᱲᱩᱫ ᱥᱟᱯᱟᱵᱽ ᱫᱚ ᱦᱩᱭᱩᱜ ᱠᱟᱱᱟ ᱛᱟᱨᱣᱟᱨᱤ, ᱟᱜ, ᱥᱟᱨ ᱟᱨ ᱰᱷᱟᱞ᱾ ᱱᱚᱣᱟ  ᱡᱷᱟᱨᱠᱷᱚᱸᱰ ᱨᱮᱭᱟᱜ ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱯᱚᱴᱠᱟ ᱵᱚᱞᱚᱠ ᱨᱮ ᱧᱟᱢᱚᱜᱼᱟ᱾

 ᱢᱩᱱᱰᱟᱨᱤ ᱮᱱᱮᱡ 
ᱢᱩᱱᱰᱟ ᱟᱹᱫᱤᱵᱟ6 ᱠᱚᱣᱟᱜ ᱟᱯᱱᱟᱨ ᱮᱱᱮᱡ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱪᱟᱥ ᱨᱮᱭᱟᱜ ᱚᱠᱛᱚ ᱟᱨ ᱯᱚᱨᱚᱵᱽ ᱚᱠᱛᱮ ᱥᱮᱨᱮᱧ ᱨᱮᱭᱟᱜ ᱥᱟᱯᱟᱵᱽ ᱛᱩᱢᱫᱟᱜ, ᱴᱟᱢᱟᱠ ᱟᱨ ᱛᱤᱨᱤᱭᱟᱹ  ᱥᱟᱶᱛᱮ ᱠᱚ ᱩᱫᱩᱜᱟ᱾ ᱢᱩᱱᱰᱟ ᱩᱱᱠᱩᱣᱟᱜ ᱮᱱᱮᱡ  ᱥᱮᱨᱮᱧ ᱫᱚ ᱛᱟᱭᱚᱢ ᱫᱟᱨᱟᱢ ᱞᱮᱠᱟᱛᱮ ᱫᱩ

ᱩᱨᱟᱝ ᱟᱨ ᱥᱩᱥᱩᱱ ᱞᱮᱠᱟᱛᱮ ᱞᱟᱹᱭ ᱥᱚᱫᱚᱨ ᱟᱠᱟᱫᱟ ᱰᱩᱱᱫᱟᱨᱤ ᱦᱚᱲ ᱮᱱᱮᱡ ᱫᱚ ᱦᱩᱭᱩᱜ ᱠᱟᱱᱟ ᱡᱮᱫᱩᱨ ᱟᱨ ᱡᱱᱟ ᱾

 ᱥᱟᱱᱛᱟᱞᱤ ᱮᱱᱮᱡ  
ᱥᱚᱱᱛᱟᱞ ᱠᱚᱣᱟᱜ ᱟᱯᱱᱟᱨᱟᱜ ᱮᱴᱟᱜ ᱮᱱᱮᱡ ᱢᱮᱱᱟᱜᱼᱟ᱾ ᱩᱱᱠᱩ ᱫᱚ ᱱᱚᱣᱟ ᱫᱚ ᱛᱩᱢᱫᱟᱜ ᱟᱨ ᱴᱟᱢᱟᱠ ᱞᱮᱠᱟᱱ ᱥᱟᱯᱟᱵᱽ ᱥᱟᱞᱟᱜ ᱪᱟᱥ ᱚᱠᱛᱚ ᱟᱨ ᱯᱚᱨᱚᱵᱽ ᱚᱠᱛᱮ ᱠᱚ ᱮᱱᱮᱡ ᱥᱮᱨᱮᱧᱟ᱾

 ᱫᱷᱟᱸᱜᱚᱲ ᱮᱱᱮᱡ 
ᱫᱷᱟᱸᱜᱚᱲ ᱠᱚᱣᱟᱜ ᱟᱭᱢᱟ ᱟᱠᱷᱲᱟ ᱨᱮ ᱦᱚᱲ ᱮᱱᱮᱡ ᱠᱚ ᱩᱫᱩᱜᱟ ᱡᱮᱞᱮᱠᱟ ᱪᱟᱥ, ᱯᱚᱨᱚᱵᱽ, ᱵᱟᱯᱞᱟ ᱮᱢᱟᱱ᱾ ᱠᱩᱨᱩᱠ ᱯᱟᱹᱨᱥᱤᱛᱮ ᱮᱱᱮᱡ ᱫᱚ 'ᱰᱟᱱᱰᱤ' ᱠᱚ ᱢᱮᱛᱟᱜᱼᱟ᱾  ᱫᱷᱟᱸᱜᱚᱲ ᱠᱚᱣᱟᱜ ᱢᱤᱫ ᱵᱟᱨ ᱦᱚᱲ ᱮᱱᱮᱡ ᱦᱩᱭᱩᱜ ᱠᱟᱱᱟ ᱡᱚᱜᱽᱨᱟ ᱢᱟᱴᱷᱟ, ᱡᱟᱫᱩᱨ,ᱠᱟᱨᱟᱢ ᱮᱱᱮᱡ, ᱠᱷᱟᱫᱫᱤ ᱟᱨ ᱫᱩᱫᱫᱷᱤᱭᱟ ᱮᱢᱟᱱ᱾

ᱨᱚᱝᱜᱟ ᱫᱚ ᱦᱩᱭᱩᱜ ᱠᱟᱱᱟ ᱡᱷᱟᱨᱠᱷᱚᱸᱰ ᱨᱮᱱ ᱦᱚᱲ ᱮᱱᱮᱡ᱾

ᱵᱟᱨᱦᱮ ᱡᱚᱱᱚᱲ

ᱛᱷᱚᱠ: ᱡᱷᱟᱨᱠᱷᱚᱸᱰ
ᱛᱷᱚᱠ: ᱞᱟᱠᱪᱟᱨ
ᱛᱷᱚᱠ: ᱵᱷᱟᱨᱚᱛ ᱨᱮᱭᱟᱜ ᱞᱟᱠᱪᱟᱨ
ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱭᱟᱜ ᱞᱟᱠᱪᱟᱨ
ᱛᱷᱚᱠ: ᱦᱚᱲ ᱮᱱᱮᱢ

ᱥᱟᱹᱠᱷᱭᱟᱹᱛ